Folketing
2004-11-30

Retslægerådet har i deres høringssvar peget på, at de i forvejen i deres årsberetning fortæller om sager, de har opdaget med systemfejl, og mener, at man godt ville kunne tage fat i systemfejlene. Derfor var vores ønske, at denne havarikommission skulle nøjes med de mange oplysninger, man i forvejen har til brug for straffesagerne, hvor der er indhentet en række erklæringer og oplysninger osv., som man kunne bruge i forhold til systemfejlene. Men desværre fastholder ministeren altså, at det skal være med i loven, at der kan ske brud på tavshedspligten, at man kan pålægge psykologerne og psykiaterne, at de skal fortælle om, hvad der er givet af fortrolige oplysninger mellem patient og behandler. Det anser vi for så stort et problem i forhold til muligheden for at behandle disse mennesker, at vi ikke kan stemme for forslaget. Hermed sluttede forhandlingen, og lovforslaget overgik derefter til tredje behandling. Afstemning